PRITARTA

 Rokiškio rajono savivaldybės tarybos

2023 m. kovo 31 d. sprendimu Nr. TS-

**ROKIŠKIO RAJONO SAVIVALDYBĖS TARYBOS ŠEIMOS TARYBOS**

**2022 METŲ VEIKLOS ATASKAITA**

|  |
| --- |
| **Šeimos tarybos sudėtis ir trumpas aprašymas** |
| Rokiškio rajono savivaldybės tarybos Šeimos taryba (toliau – Šeimos taryba) veikia pagal Rokiškio rajono savivaldybės tarybos 2022 m. liepos 29 d. sprendimu Nr. TS-170 „Dėl Rokiškio rajono savivaldybės tarybos šeimos tarybos nuostatų patvirtinimo“ patvirtintus nuostatus. Šeimos taryba savo veikloje vadovaujasi Lietuvos Respublikos Konstitucija, Nacionaliniu susitarimu dėl šeimai palankios aplinkos kūrimo, Šeimos stiprinimo įstatymu, kitais galiojančiais įstatymais.2022 metų liepos 29 dienos sprendimu buvo keičiama Šeimos tarybos sudėtis ir vietoje atsistatydinusio Rokiškio rajono tarybai atstovavusio nario Stasio Meliūno buvo pasiūlyta ir patvirtinta Stasio Mekšėno kandidatūra. 2022 metų rugsėjo 6 dieną vykusiame Šeimos tarybos posėdyje pirmininku buvo išrinktas Stasys Mekšėnas. |
| **Šeimos tarybos veikla** |
| Per ataskaitinį laikotarpį Šeimos taryba turėjo 4 posėdžius. Posėdžių metu svarstyta Rokiškio rajono savivaldybės šeimoms aktualūs klausimai.Posėdžių metu išklausytos nuomonės dėl šeimos stiprinimo programos, dėl vaikų užimtumo vasaros metu, dėl galimybės pasinaudoti valstybės parama vaikų dantų gydymui, silantavimui ir priežiūrai, dėl mokesčio už ugdymą savivaldybės neformaliojo švietimo įstaigose lengvatų daugiavaikėms ir neįgalų vaiką auginančioms šeimos, gabiems mokiniams. Rokiškio rajono savivaldybės merui ir administracijai parengti ir teikti du raštai: „Dėl vasaros stovyklų vaikams“ ir „Dėl vienkartinės išmokos gimus vaikui skyrimo“.Tradiciškai buvo paminėta Tarptautinė šeimos diena Rokiškio Šv. apaštalo ir evangelisto Mato bažnyčioje. Gegužės 15 dieną 10.00 val. Rokiškio Šv. apaštalo evangelisto Mato bažnyčioje buvo aukojamos šv. Mišios už šeimas prašant Dievo palaimos, buvo atnaujinami santuokos įžadai to pageidaujančioms šeimoms. Mišiose ir po šv, Mišių giedojo Rokiškio Rudolfo Lymano muzikos mokyklos solistės.Šeimos taryba sėkmingai ir turiningai bendradarbiauja, keičiasi gerąja veiklos praktika su kitų savivaldybių Šeimos tarybomis arba komisijomis. 2022 metų spalio 19 dieną Rokiškio rajono savivaldybės Švietimo tarybos kvietimu lankėsi Biržų rajono savivaldybės taryba. Susitikimo metu buvo pasidalinta nuveiktais darbais, gerosiomis patirtimis. Biržų rajono Šeimos taryba domėjosi „Rokiškio didelės šeimos kortele“, jos privalumais, įsteigimo galimybėmis. Apsilankyta Rokiškio krašto muziejaus ir Liongino Šepkos drožinių parodose, aplankyta Rokiškio Šv. apaštalo evangelisto Mato bažnyčia, aplankytas „Velykalnio“ bendruomenės įkurtas laisvalaikio erdvių kompleksas. Biržų rajono delegaciją pasitiko ir pasveikino Rokiškio rajono savivaldybės meras Ramūnas Godeliauskas, buvo pasikeista atminimo suvenyrais. Šeimos tarybos bendradarbiavimą pasižadėjo tęsti ir ateityje. Plačiau apie susitikimą galima paskaityti[https://www.birzai.lt/gyventojams/naujienos/35/rokiskyje-vyko-seimu-tarybu-susitikimas:3057](https://www.birzai.lt/gyventojams/naujienos/35/rokiskyje-vyko-seimu-tarybu-susitikimas%3A3057)Rokiškio rajono savivaldybė Šeimos taryba ir toliau sieks stiprinti, ugdyti šeimos kultūrą ir socialinę tarpusavio atsakomybę, skatins pozityvią tėvystę, padės įveikti krizines situacijas šeimoje, ypač toliau dirbdama neformalaus ir popamokinio vaikų ir paauglių ugdymo, tėvų bendruomenių skatinimo ir santuokos išsaugojimo srityse. |